**ORDENSREGLER GÆLDENDE FOR HAVEFORENINGER I**

**ØSTJYLLANDS KREDS.**

**1 . BEPLANTNING.**

**Havernes træer og større beplantninger må ikke sættes nærmere skel end 1.5 meter . Haverne**

**skal holdes fri for ukrudt og anlagte græsplæner skal klippes regelmæssigt . Haverne skal**

**henligge i ordentlig stand . Affald o.l. skal opbevares så det ikke er til gene for naboerne. Intet**

**må henkastes i læbælter , skelafgrænsninger , fællesarealer og lignende .**

**Hvert medlem skal anlægge og vedligeholde sin havelod som pryd – og eller urtehave . På havelodden må der ikke drives nogen form for erhvervsvirksomhed .**

**For at tiltrække bestøvere som bier, sommerfugle og andre insekter kan indtil 5 % af havens**

**grundareal dyrkes som naturhave med vilde blomster, mælkebøtter og andre vilde tiltræk-**

**ningsplanter. Området kan anlægges på et samlet område eller det kan opdeles i mindre**

**afgrænsede områder. Af hensyn til spredning af frø må områderne ikke lige nærmere skel til**

**andre haver end 1 meter.**

**Naturområder skal klippes ned hvert år senest i oktober måned.**

**2 . AFBRÆNDING .**

**Afbrænding af haveaffald eller andet affald er ikke tilladt, gælder for alle haver i by – eller**

**landzone. Haveaffald skal komposteres i egen have eller afleveres på en genbrugsplads til**

**kompostering. Dog er det tilladt i forbindelse med Sct.Hansaften at afbrænde haveaffald**

**i mindre mængder. Afbrændingen skal ske under følgende betingelser:**

**At der kun afbrændes i mindre mængder – at det sker under hensyntagen til naboer og uden**

**gene for andre og at der ikke iblandes andet affald f.eks. malet træ, imprægneret træ, eller**

**træ som er overfladebehandlet på anden måde.**

**Det er tilladt at afbrænde rent, tørt træ på et lille bålsted på ikke over 80 cm. i diameter såfremt det ikke er til gene for omgivelserne og under hensyntagen til vejr og vind.**

**Afbrænding af rent, tørt træ, træbriketter o.l. skal finde sted i overensstemmelse med de**

**generelle forsigtighedsbestemmelser og i forsvarlig afstand fra brændbare overflader,**

**brændbare genstande og brændbare oplag.**

**Ved rent, tørt træ forståes at træet ikke er malet, imprægneret eller på anden måde**

**overfladebehandlet.**

**3 . HÆKKE.**

**Af hensyn til bier og ynglende fugle skal hækkene i den enkelte havekoloni som minimum være nyklippet den 1 september. Hækkene skal dog hele tiden være vedligeholdt så de ikke breder sig. Den enkelte haveforening kan dog vælge at nyklippe 2 x årligt. Hækkene må af hensyn til de smalle veje ikke have en bredde udover 15 – 20 – 25 centimeter fra stammen. Hækkenes højde må ikke være mere end 1.80 meter , målt fra terrænhøjde . Højden er gældende på klippetidspunktet , er hækken højere skal den på klippetidspunktet klippes ned til 1.80 meter .**

**Enhver haveforenings generalforsamling kan bestemme om en lavere hækhøjde kan godkendes hvis 2 naboer bliver enige derom . Ved en sådan aftale skal der dog skriftligt an -**

**søges ved foreningen bestyrelse .**

**4 . BEBYGGELSE.**

**Bebyggelse skal holdes i pæn og ordentlig stand . Bestyrelsen har ret til at påpege istandsæt-**

**telser af bebyggelse som i væsentlig grad skæmmer den enkelte have og haveforeningen.**

**Materialer beregnet til senere brug skal være opstablet .**

**SIDE 1 AF 3**

**Haverne kan bebygges med nye huse eller der kan efter godkendelse fra haveforeningens be -**

**styrelse overflyttes hus fra andet sted . I begge tilfælde skal der udfyldes ” Ansøgning om**

**byggetilladelse” til kredsens byggeudvalg . Alle bebyggelser skal være opført efter myndig-**

**hedernes forskrifter og byggereglementer for opførelser af kolonihavehuse i Østjyllandss**

**kreds . Enhver bygning skal være færdigbygget senest 1 år efter at der er givet byggetil -**

**ladelse fra kredsens byggeudvalg .**

**Husene skal opfylde følgende betingelser :**

**Husets tagkonstruktion skal være ensartet overalt , dog undtaget overdækket terrasse .**

**Skelafstand skal overholdes .**

**Beklædningsmaterialer og egentlig opbygning af huse må kun ske med træmateriale**

**( eller trælignende kompositmateriale )**

**Opmuring eller opstøbning af huse er ikke tilladt . Undtaget herfra er sokkel som kan støbes .**

**Anden støbning i haven er ikke tilladt .**

**Pkt. 4 gælder for Randers kommune , Mariagerfjord kommune har egne bestemmelser .**

**5 . RADIO & TV ANTENNER .**

**Der kan gives tilladelse til opsætning af radio – og tv. antenner på følgende betingelser :**

**Antennerne skal opsættes så de skæmmer mindst muligt .**

**Antennerne skal altid stå lige ( i vater & lod )**

**Kabelføring skal fastgøres til masten så den ikke flagrer og skæmmer .**

**De opsatte antenner må højst være 5 meter over terrænhøjde .**

**Tvivlsspørgsmål afgøres af bestyrelsen . Denne afgørelse er bestemmende .**

**Tilladelsen kan i tilfælde hvor disse bestemmelser ikke overholdes , annuleres af bestyrelsen .**

**6 . VEJE & GRØFTER I KOLONIEN .**

**Medlemmerne skal holde halvdelen af vej og læbælte udfor den lejede havelod fri for ukrudt**

**og i ordentlig stand . Det gælder også ved opfyldning af huller i vej .**

**For haveparceller med tilstødende grøft /afvandingskanal inden for koloniens område gælder**

**at lejeren af pågældende haveparcel har pligt til nødvendig oprensning af samme .**

**Materialer som er tilkørt til brug i haven skal fjernes fra vej/parkeringsplads senest 1 uge efter modtagelsen . Materialer må ikke placeres så de generer udrykningskøretøjer og øvrig**

**trafik på vejen .**

**Ved skader på vandledninger og andre ødelæggelser forårsaget af tilkørsel med materialer til haverne pålægges den have som har forårsaget skaderne erstatningspligt overfor havefore -**

**ningen og evt. andre skadede haveparceller .**

**7 . FART I KOLONIEN.**

**Kørende på koloniens veje skal vise agtpågivenhed og hastigheden må ikke overstige 20 km/t.**

**Inden for koloniens område . Af hensyn til andre beboeres transportmidler og eventuelle**

**udrykningskøretøjer må der ikke parkeres på vejene i kolonien , kun på etablerede p-pladser.**

**8 . GRØNNE OMRÅDER .**

**De grønne områder i kolonien skal være frit tilgængelige for foreningens medlemmer og deres**

**husstande . Områderne skal stå direkte under medlemmernes beskyttelse. Al leg og fest/musik på pladserne skal ophøre efter efter koloniens bestemmelse . Alle hunde skal uden for egen have føres i snor . Hundes på veje , festpladser o.l. efterladenskaber skal opsamles af hundens**

**ejer eller hundepasser .**

**Side 2 AF 3**

**9 . VAND.**

**Misbrug af vandledningsvand må ikke finde sted . Vanding af have med slange er ikke tilladt**

**uden opsyn . Gælder også natvanding .**

**Bilvask og vask af andet med slange er ikke tilladt . Gælder også vask af drivhus .**

**Overtrædelse af disse bestemmelser kan medføre bod , vedtaget af koloniens gen.forsamling .**

**Eventuelle kommunale vandrestriktioner går forud for koloniens bestemmelser .**

**10. ÅBNING FOR VAND I KOLONIEN .**

**Hvor vandhaner i de enkelte haver ikke er lukket når der kolonien åbner for vandet i marts**

**måned og der derved spildes vand , kan foreningen give en bod på en størrelse vedtaget på**

**foreningens generalforsamling .**

**Den enkelte havelejer er pligtig at møde når der åbnes for vandet . Kan man ikke selv møde**

**skal der aftales med andre om kontrol af haner og opsyn af samme i et rimeligt tidsrum efter**

**åbningen .**

**Der åbnes for vandet i alle kolonier sidste weekend i marts hvis vejret tillader det.**

**Der lukkes for vand i alle kolonier den sidste weekend i oktober måned.**

**VEDTAGET PÅ KREDSREPRÆSENTANTSKABSMØDE 14 MARTS 2012**

**REVIDERET/ÆNDRET PÅ REPRÆSENTANTSKABSMØDE 27 MARTS 2013**

**ÆNDRET 15 JANUAR 2014 , NYE AFBRÆNDINGSREGLER FRA KOMMUNEN .**

**AFSNIT 3 HÆKKE ÆNDRET PÅ REPRÆSENTANTSKABSMØDE 6 MARTS 2017 .**

**AFSNIT 3 ÆNDRET PÅ REPRÆSENTANTSKABSMØDE 5 SEPT. 2020**

**( NYT KLIPPETIDSPUNKT – VEDTAGET - FORENINGERNE KAN SELV VÆLGE)**

**MAJ 2021: NYE AFBRÆNDINGSREGLER, PÅBUD FRA BEREDSKAB& SIKKERHED.**

**VEDTAGET PÅ REP. MØDE 28 AUGUST 2021 :**

**TILFØJELSER I PKT. 1: NATURHAVER.**

**TILFØJELSE I PKT. 10: ÅBNING OG LUKNING FOR VAND.**

**SIDE 3 AF 3**